ᱵᱷᱚᱭᱨᱚᱵᱽ ᱜᱟᱰᱟ

ᱵᱷᱚᱭᱨᱚᱵᱽ ᱜᱟᱰᱟ (Bengali: ভৈরব নদী) ᱫᱚ ᱮᱛᱚᱢᱼᱯᱟᱪᱮ ᱨᱮᱭᱟᱜ ᱢᱤᱫᱴᱟᱝ ᱜᱟᱰᱟ ᱠᱟᱱᱟ, ᱡᱟᱦᱟᱸ ᱫᱚ ᱜᱟᱝᱜᱟ ᱱᱟᱹᱭ ᱨᱮᱭᱟᱜ ᱢᱤᱫᱴᱟᱝ ᱥᱟᱵᱟ ᱱᱟᱹᱭ ᱠᱟᱱᱟ᱾ ᱱᱚᱶᱟ ᱫᱚ ᱠᱷᱩᱞᱱᱟᱣᱟ ᱛᱟᱞᱟᱛᱮ ᱪᱟᱞᱟᱣ ᱟᱠᱟᱱᱟ ᱟᱨ ᱥᱟᱦᱟᱨ ᱫᱚ ᱵᱟᱨᱭᱟ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱵᱷᱚᱭᱨᱚᱵᱽ ᱜᱟᱰᱟ ᱫᱚ ᱢᱮᱦᱮᱨᱯᱩᱨ ᱦᱚᱱᱚᱛ ᱨᱮᱭᱟᱜ ᱛᱮᱝᱜᱟᱢᱟᱨᱤ ᱥᱤᱢᱟᱹ ᱠᱷᱚᱱ ᱮᱛᱚᱦᱚᱵ ᱟᱠᱟᱱᱟ ᱟᱨ ᱡᱮᱥᱳᱨ ᱥᱟᱦᱟᱨ ᱛᱟᱞᱟᱛᱮ ᱯᱟᱨᱚᱢ ᱟᱠᱟᱱᱟ ᱾ ᱱᱟᱹᱭ ᱫᱚ ᱑᱖᱐ ᱠᱤᱞᱳᱢᱤᱴᱟᱨ (᱑᱐᱐ ᱢᱟᱭᱤᱞ) ᱜᱟᱱ ᱡᱮᱞᱮᱧ ᱟᱨ ᱙᱑ ᱢᱤᱴᱟᱨ (᱓᱐᱐ ᱯᱷᱩᱴ ) ᱚᱥᱟᱨᱟ ᱾ ᱱᱚᱶᱟ ᱨᱮᱭᱟᱜ ᱜᱷᱩᱴ ᱠᱷᱟᱹᱫᱽᱨᱤ ᱫᱚ ᱑ᱹ᱒ ᱠᱷᱚᱱ ᱑ᱹ᱕ ᱢᱤᱴᱟᱨ (᱔ ᱠᱷᱚᱱ ᱕ ᱯᱷᱩᱴ ) ᱟᱨ ᱱᱚᱣᱟ ᱨᱮ ᱡᱟᱣᱜᱮ ᱫᱟᱜ ᱞᱤᱸᱜᱤᱱ ᱜᱮᱭᱟ ᱟᱨ ᱜᱟᱰᱟ ᱞᱟᱛᱟᱨ ᱨᱮ ᱯᱩᱞᱤ ᱢᱮᱱᱟᱜᱼᱟ᱾ ᱮᱛᱚᱦᱚᱵ ᱱᱟᱜᱟᱢ ᱵᱷᱚᱭᱨᱚᱵᱽ ᱜᱟᱰᱟ, ᱡᱟᱦᱟᱸ ᱫᱚ ᱱᱚᱶᱟ ᱨᱮᱭᱟᱜ ᱢᱟᱨᱮ ᱱᱟᱹᱭ ᱡᱚᱞᱚᱝᱜᱤ ᱠᱷᱚᱱ ᱦᱚᱸ ᱢᱟᱨᱮᱭᱟ ᱢᱮᱱᱛᱮ ᱢᱚᱱᱮ ᱦᱩᱭᱩᱜ ᱠᱟᱱᱟ, ᱚᱱᱟ ᱱᱟᱹᱭ ᱠᱷᱚᱱ ᱢᱤᱫ ᱚᱠᱛᱚ ᱨᱮ ᱮᱛᱚᱦᱚᱵ ᱞᱮᱱᱟ , ᱠᱚᱨᱤᱢᱯᱩᱨ ᱠᱷᱚᱱ ᱛᱷᱚᱨᱟ ᱢᱟᱭᱤᱞ ᱠᱚᱧᱮ ᱨᱮ ᱟᱠᱷᱮᱨᱤᱜᱚᱸᱡᱽ ᱴᱷᱮᱱ ᱵᱟᱜᱣᱟᱱᱜᱳᱞᱟ (ᱢᱩᱨᱥᱤᱫᱟᱵᱟᱫ ᱦᱚᱱᱚᱛ ᱨᱮᱭᱟᱜ ᱵᱤᱫᱷᱚᱱ ᱥᱚᱵᱷᱟ ᱛᱟᱞᱢᱟ) ᱨᱮ ᱥᱤᱨᱡᱟᱹᱣ ᱟᱠᱟᱱᱟ᱾ ᱮᱛᱚᱢ ᱥᱮᱫ ᱢᱤᱫᱴᱟᱝ ᱟᱱᱟᱴ ᱰᱟᱦᱟᱨ ᱛᱟᱭᱚᱢ ᱱᱚᱶᱟ ᱫᱚ ᱥᱟᱢᱟᱝ ᱥᱮᱫ ᱪᱟᱞᱟᱣ ᱠᱟᱛᱮ ᱢᱮᱦᱮᱨᱯᱩᱨ ᱯᱤ.ᱮᱥ (ᱵᱟᱝᱞᱟᱫᱮᱥ) ᱟᱨ ᱠᱚᱨᱤᱢᱯᱩᱨ (ᱵᱷᱟᱨᱚᱛ) ᱢᱩᱫᱨᱮ ᱥᱤᱢᱟᱹ ᱰᱟᱦᱟᱨ ᱵᱮᱱᱟᱣ ᱠᱟᱛᱮ ᱠᱚᱢ ᱥᱟᱺᱜᱤᱧ ᱞᱟᱹᱜᱤᱫ ᱟᱨ ᱚᱱᱟ ᱛᱟᱭᱚᱢ ᱮᱛᱚᱢ ᱥᱮᱫ ᱪᱟᱞᱟᱣ ᱠᱟᱛᱮ ᱢᱮᱦᱮᱨᱯᱩᱨ ᱯᱤ.ᱮᱥ ᱨᱮ ᱥᱮᱞᱮᱫ ᱟᱠᱟᱱᱟ ᱟᱨ ᱮᱛᱚᱢ ᱨᱮ ᱢᱮᱦᱮᱨᱯᱩᱨ ᱥᱟᱦᱟᱨ ᱯᱟᱨᱚᱢ ᱠᱟᱛᱮ ᱪᱟᱞᱟᱣ ᱟᱠᱟᱱᱟ ᱟᱨ ᱠᱟᱯᱟᱥᱰᱟᱝᱜᱟ ᱨᱮᱭᱟᱜ ᱥᱟᱢᱟᱝ ᱥᱮᱫ ᱥᱳᱨᱥᱳᱯᱳᱨ ᱢᱟᱛᱷᱟᱵᱷᱟᱝᱜᱟ ᱨᱮ ᱢᱮᱥᱟᱞ ᱟᱠᱟᱱᱟ᱾ ᱡᱟᱞᱚᱝᱜᱤ ᱠᱷᱚᱱ ᱱᱚᱶᱟ ᱱᱟᱹᱭ ᱨᱮ ᱥᱤᱞᱤᱯ ᱨᱮᱭᱟᱜ ᱚᱡᱮᱛᱮ ᱱᱚᱶᱟ ᱜᱟᱰᱟ ᱫᱚ ᱟᱹᱰᱤ ᱫᱤᱱ ᱠᱷᱚᱱ ᱜᱚᱡ ᱟᱠᱟᱱᱟ ᱾ ᱢᱮᱦᱮᱨᱯᱩᱨ ᱨᱮᱭᱟᱜ ᱫᱟᱜ ᱨᱮᱭᱟᱜ ᱜᱟᱹᱰᱭᱟᱹᱣ ᱚᱡᱮ ᱫᱚ ᱱᱚᱶᱟ ᱨᱮᱭᱟᱜ ᱫᱷᱟᱨᱮ ᱨᱮ ᱢᱮᱱᱟᱜ ᱢᱮᱦᱮᱨᱯᱩᱨ ᱨᱮᱱᱟᱜ ᱦᱚᱭᱼᱦᱤᱸᱥᱤᱫ ᱵᱟᱹᱲᱤᱡ ᱟᱠᱟᱱᱟ᱾ ᱚᱛᱱᱚᱜ ᱵᱷᱚᱭᱨᱚᱵᱽ ᱜᱟᱰᱟ ᱨᱮᱭᱟᱜ ᱵᱟᱨᱭᱟ ᱢᱩᱲᱩᱫ ᱪᱟᱸᱜᱟ ᱢᱮᱱᱟᱜᱼᱟ ᱠᱷᱩᱞᱱᱟ-ᱤᱪᱟᱢᱚᱛᱤ ᱟᱨ ᱠᱳᱵᱟᱰᱟᱠ᱾ ᱠᱷᱩᱞᱱᱟ-ᱤᱪᱟᱢᱚᱛᱤ ᱵᱟᱝᱞᱟᱫᱮᱥ ᱟᱨ ᱵᱷᱟᱨᱚᱛ ᱢᱩᱫᱨᱮ ᱢᱤᱫᱴᱟᱝ ᱥᱤᱢᱟᱹ ᱵᱮᱱᱟᱣ ᱟᱠᱟᱫᱟ ᱾ ᱠᱷᱩᱞᱱᱟ ᱟᱨ ᱡᱮᱥᱥᱳᱨ ᱥᱟᱦᱟᱨ ᱱᱟᱹᱭ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱩᱱᱠᱩᱭᱟᱜ ᱜᱤᱨᱟᱹᱵᱟᱥᱤ ᱟᱨ ᱞᱟᱠᱪᱟᱨ ᱨᱮᱭᱟᱜ ᱩᱛᱱᱟᱹᱣ ᱱᱟᱹᱭ ᱫᱟᱨᱟᱭ ᱛᱮ ᱮᱥᱮᱨ ᱞᱮᱱᱟ ᱾ ᱨᱩᱯᱥᱟ ᱱᱟᱹᱭ ᱫᱚ ᱵᱷᱚᱭᱨᱚᱵᱽ ᱟᱨ ᱟᱛᱟᱭ ᱱᱟᱹᱭ ᱠᱷᱚᱱ ᱵᱮᱱᱟᱣ ᱟᱠᱟᱱᱟ ᱟᱨ ᱯᱟᱥᱩᱨ ᱱᱟᱹᱭ ᱨᱮ ᱢᱮᱥᱟ ᱟᱠᱟᱱᱟ᱾ ᱦᱤᱱᱫᱩ ᱠᱚ ᱱᱚᱶᱟ ᱫᱚ ᱯᱚᱵᱤᱛᱨᱚ ᱞᱮᱠᱟᱛᱮ ᱠᱚ ᱢᱟᱱᱟᱣᱟ᱾ ᱢᱮᱦᱚᱨᱯᱩᱨ, ᱪᱩᱣᱟᱰᱟᱝᱜᱟ, ᱵᱚᱨᱳᱵᱟᱡᱟᱨ, ᱠᱳᱪᱚᱱᱫᱽᱯᱩᱨ, ᱪᱚᱣᱜᱟᱪᱷᱟ, ᱡᱮᱥᱳᱨ, ᱫᱟᱣᱚᱞᱚᱛᱯᱩᱨ, ᱵᱟᱜᱮᱨᱦᱟᱴ ᱟᱨ ᱠᱷᱩᱞᱱᱟ ᱵᱷᱚᱭᱨᱚᱵᱽ ᱫᱷᱟᱨᱮ ᱨᱮ ᱢᱮᱱᱟᱜ ᱠᱤᱪᱷᱩ ᱢᱩᱬ ᱴᱷᱟᱶ ᱠᱟᱱᱟ ᱾ ᱵᱟᱨᱦᱮ ᱡᱚᱱᱚᱲ Chowdhury, Masud Hasan (2012). "Bhairab River". In Islam, Sirajul; Jamal, Ahmed A. (eds.). Banglapedia: National Encyclopedia of Bangladesh (Second ed.). Asiatic Society of Bangladesh. ᱥᱟᱹᱠᱷᱭᱟᱹᱛ